
	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 08.09.2026.)
Lūdzam papildināt anotācijas 2.1. apakšsadaļā sniegto informāciju par projekta ietekmi uz lauksaimniecības mašīntraktoru īpašniekiem un turētājiem.
Anotācijas 2.1. apakšsadaļā ir identificētas projekta ietekmētās fiziskās un juridiskās personas, taču nav aprakstīts, kas tām projekta rezultātā mainīsies. Projekts paredz, ka lauksaimniecības mašīntraktora īpašniekam vai turētājam vairs nebūs jāiesniedz atsevišķs dokuments par ātruma ierobežotājierīces pārbaudi un ierīces plombu fotouzņēmumi. Turpmāk pārbaudi apliecinās uz transportlīdzekļa uzstādīta derīga pārbaudes plāksnīte vai uzlīme, kuras fotouzņēmums joprojām būs jāpievieno inspicēšanas institūcijai iesniedzamajiem dokumentiem, savukārt plombu esību un stāvokli inspicēšanas institūcija pārbaudīs transportlīdzekļa atbilstības novērtēšanas laikā.
Lūdzam minēto ietekmi atspoguļot anotācijas 2.1. apakšsadaļā attiecībā uz abām norādītajām mērķgrupām.
Piedāvātā redakcija
-
	Ņemts vērā
-
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	2.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 08.09.2026.)
Lūdzam precizēt anotācijas 2.3. apakšsadaļā ietverto juridisko personu administratīvo izmaksu aprēķinu un tā skaidrojumu.

Aprēķinā norādītais laika patēriņa samazinājums – 0,16 stundas jeb aptuveni 10 minūtes – pamatots tikai ar vispārīgu atsauci uz ekspertu vērtējumu un līdzīgu procesu analīzi. Nav norādīts, kurš eksperts vērtējumu veicis, kādi faktiskie vai salīdzināmie procesi analizēti un no kādām darbībām veidojas noteiktais laika patēriņš. Tādēļ aprēķina pamatotību nav iespējams pārbaudīt.
Projektā netiek pilnībā atcelta fotofiksācijas sagatavošana un iesniegšana, jo personai arī turpmāk būs jāiesniedz pārbaudes plāksnītes vai uzlīmes fotouzņēmums. Administratīvo izmaksu samazinājumā ietverams tikai laiks, kas nepieciešams to darbību veikšanai, kuras projekts faktiski atceļ, proti, atsevišķa dokumenta iegūšanai un iesniegšanai, ja šāds dokuments praksē līdz šim tika iegūts un iesniegts, kā arī plombu atrašanās vietu noskaidrošanai, to fotografēšanai un attiecīgo fotouzņēmumu apstrādei un pievienošanai iesniedzamajiem dokumentiem. Aprēķinā nav ietverams laiks darbībām, kuras būs jāveic arī pēc projekta pieņemšanas.

Lūdzam aprēķina skaidrojumā norādīt spēkā esošajā un projektā paredzētajā kārtībā veicamās darbības, katrai atceltajai darbībai nepieciešamo laiku un izmantoto datu vai pieņēmumu avotu. Tāpat pamatojams aprēķinā izmantotais juridisko personu skaits, norādot datu avotu un periodu, par kuru tas noteikts.

	3.
	Anotācija (ex-ante)
2.4. Administratīvā sloga novērtējums fiziskām personām
	Priekšlikums (VK - 08.09.2026.)
Lūdzam precizēt anotācijas 2.4. apakšsadaļā ietverto fizisko personu administratīvā sloga novērtējumu un tā skaidrojumu.

Fiziskajām personām izmantots tāds pats 0,16 stundu laika ietaupījums kā juridiskajām personām, tomēr arī šajā aprēķinā nav norādītas konkrētās darbības, kuru izpilde tiek atcelta, katrai darbībai nepieciešamais laiks, izmantotā ekspertu vērtējuma avots vai analizētie līdzīgie procesi. Nav pamatots arī aptuvenais desmit fizisko personu skaits.
Aprēķinā vērtējams tikai projekta radītais laika ietaupījums, kas saistīts ar atsevišķa dokumenta un plombu fotouzņēmumu neiesniegšanu. Pārbaudes plāksnītes vai uzlīmes fotografēšanai, fotouzņēmuma pievienošanai un dokumentu iesniegšanai nepieciešamais laiks nav uzskatāms par projekta radītu samazinājumu, jo šīs darbības būs jāveic arī turpmāk.
Vienlaikus precizējams naudas izteiksmē sniegtā novērtējuma skaidrojums. Aprēķinā izmantotie 2,32 euro nav stundas darbaspēka izmaksu likme, kā norādīts pašreizējā skaidrojumā, bet, spriežot pēc aprēķina, vienai personai noteiktais 0,16 stundu laika ietaupījuma monetārais ekvivalents, kas iegūts, piemērojot 14,53 euro stundas likmi. Aprēķina skaidrojumā nepārprotami norādāma faktiskā stundas likme, tās avots, laika patēriņš un darbība, ar kuru tas saistīts, kā arī veids, kā iegūta vienai personai norādītā 2,32 euro vērtība.

